
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege pentru aprobarea plafoanelor unor indicatori specificați în cadrul fiscal-bugetar pe anul 2018, trimis spre dezbatere în fond cu adresa nr. PLx 579/2017, înregistrat sub nr.   4c-2/1245 din 12 decembrie 2017, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE,

Viorel ŞTEFAN

RAPORT

asupra 
proiectului de Lege pentru aprobarea plafoanelor unor 
indicatori specificați în cadrul fiscal-bugetar pe anul 2018
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanțe și bănci a fost sesizată spre dezbatere în fond, în procedură de urgenţă, cu proiectul de Lege pentru aprobarea plafoanelor unor indicatori specificați în cadrul fiscal-bugetar pe anul 2018, trimis cu adresa nr. PLx 579/2017 din 12 decembrie 2017.
Conform prevederilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în şedinţa din 11 decembrie 2017.
Obiectul de reglementare al proiectului de lege îl reprezintă aprobarea plafoanelor unor indicatori specificați in cadrul fiscal – bugetar pe anul 2018, în conformitate cu prevederile Legii responsabilității fiscal-bugetare nr.69/2010, lege potrivit căreia Ministerul Finanțelor Publice elaborează şi prezintă Guvernului Strategia fiscal – bugetara pentru perioada 2018 – 2020, precum si proiectul prezentei legi. 

Proiectul de lege a fost elaborat pe baza obiectivelor, masurilor si țintelor prevăzute in Strategia fiscal – bugetara pentru perioada 2018-2020. Potrivit angajamentelor asumate prin semnarea Tratatului privind stabilitatea, coordonarea şi guvernanţa în cadrul Uniunii Europene, politica bugetara trebuie să respecte doua restricții permanente privind deficitul bugetar, respectiv 3% din PIB pentru deficitul calculat potrivit metodologiei Sistemului European de Conturi (ESA) si 1% din PIB pentru deficitul structural. Astfel, deficitul bugetar cash pe anul 2018 este estimat la 2,97% din PIB, deficitul ESA la 2,96% din PIB, iar deficitul structural la 3,17% din PIB, intrând pe o traiectorie de ajustare din anul 2019.

Proiectul de lege prevede ca plafonul pentru soldul bugetului general consolidat, precum si plafonul pentru cheltuielile de personal ale bugetului general consolidat, exprimate ca pondere in produsul intern brut sunt obligatorii atât pentru anul 2018, cat si pentru anul 2019.  

Pentru anul 2018, plafonul propus pentru soldul bugetului general consolidat este de   -2,97% din PIB, iar plafonul pentru cheltuielile de personal ale bugetului general consolidat este de 8,9% din PIB. Pentru anul 2019, soldul bugetar va fi de -2,58% din PIB, iar cheltuielile de personal 8,6% din PIB.

Pentru anul 2018, au fost stabilite şi alte plafoane: plafonul pentru datoria guvernamentala, plafoanele privind finanțările rambursabile, care pot fi contractate de către unitățile/subdiviziunile administrativ teritoriale, cele privind tragerile din finanțările rambursabile contractate, sau care urmează a fi contractate de către acestea, precum si plafonul privind emiterea de garanții de către Guvern, prin Ministerul Finanțelor Publice si de către unitățile/subdiviziunile administrativ teritoriale. Acești indicatori, precum si nivelul nominal al cheltuielilor totale si al cheltuielilor de personal, soldul nominal al bugetului general consolidat si bugetelor componente ale acestuia, precum si soldul primar al bugetului general consolidat sunt obligatorii pentru anul 2018. 

Plafoanele nominale ale soldurilor bugetului general consolidat, bugetului de stat, bugetului asigurărilor sociale de stat, bugetelor fondurilor speciale si al altor bugete componente ale bugetului general consolidat, pentru anul 2018, s-au stabilit prin derogare de la prevederile Legii responsabilității fiscal-bugetare nr.69/2010.
Proiectul de lege a fost avizat favorabil de Consiliul Legislativ. 
Consiliul Economic si Social, în ședința din 5 decembrie 2017, a avizat nefavorabil proiectul actului normativ.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege menţionat mai sus, în şedinţa din  12 decembrie 2017.
La lucrările comisiei şi-au înregistrat prezenţa 25 deputaţi din totalul de 25 de membrii ai comisiei.
La dezbaterea proiectului de lege au participat, în calitate de invitaţi,  reprezentanţi ai Ministerului Finanţelor Publice.
În urma examinării şi a opiniilor exprimare, deputații prezenți la lucrări, au hotărât cu majoritate de voturi, să supună Plenului Camerei Deputaţilor spre dezbatere şi adoptare,  proiectul de Lege pentru aprobarea plafoanelor unor indicatori specificaţi în cadrul fiscal-bugetar pe anul 2018, în forma adoptată de Senat.

La prezentul proiect de lege s-au depus amendamente, care în urma votului au fost respinse şi se regăsesc în anexă.
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,

Viorel ŞTEFAN
	SECRETAR,

Marilen - Gabriel PIRTEA


Şef serviciu

Giorgiana Ene

Expert parlamentar

Cristina Dicu
ANEXĂ

Amendamente respinse
În urma dezbaterii, Comisia a respins următoarele amendamente:

	Nr. crt.
	Text Senat
	Text propus de Comisie

(autorul amendamentului)
	Motivarea
amendamentelor propuse
1. Motivarea admiterii
2. Motivarea respingerii
	Camera Decizională

	1. 
	Art.2.- (1)
Plafonul soldului bugetului general consolidat, exprimat ca procent  în  produsul intern brut, este în anul 2018 de -2,97%, iar  în  anul  2019 de -2,58%.
	Art.2. - (1) Plafonul soldului bugetului general consolidat, exprimat ca procent în produsul intern brut, este în anul 2018 de -2,17%, iar în anul 2019 de -1.78%. 

Autori: 

Bogdan HUŢUCĂ – Deputat PNL

Lucian HEIUŞ – Deputat PNL

Nicolae NEAGU – Deputat PNL

Dan VÎLCEANU – Deputat PNL

Robert SIGHIARTĂU – Deputat PNL

Ion ŞTEFAN – Deputat PNL

Marilen PIRTEA – Deputat PNL


	1, Potrivit art. 148 alin.(2) din Constituţia României: ”(2) Ca urmare a aderării, prevederile tratatelor constitutive ale Uniunii Europene, precum şi celelalte reglementări comunitare cu caracter obligatoriu, au prioritate faţă de dispoziţiile contrare din legile interne, cu respectarea prevederilor actului de aderare.”
Mai mult decât atât, inclusiv MFP a recunoscut în nota de fundamentare a a acestui act normativ faptul că: ”România trebuie să respecte anumite constrângeri în ceea ce priveşte deficitul bugetar, constrângeri instituite prin reglementări europene, unele dintre acestea fiind transpuse şi în legislaţia naţională, conform angajamentelor asumate de autorităţile române în anul 2012 prin semnarea Tratatului privind stabilitatea, coordonarea şi guvernanţă în cadrul UE (TSCG) , ratificat de România prin Legea nr.83/2012.”

De asemenea, tot Ministerul Finanţelor publice recunoaşte că: Totodată, potrivit dispoziţiilor art. 3 alin.(1) lit.c) din TSCG „(c) părţile contractante pot să devieze temporar de la obiectivul lor pe termen mediu sau de la strategia de ajustare pentru atingerea acestuia doar în circumstanţe excepţionale, astfel cum sunt definite la litera (b) de la alineatul (3)”, context bugetar care poate fi apreciat a nu se încadra în aceste circumstanţe”
2. Prin vot
	Camera Deputaţilor

	2. 
	Art.4.- (1)
Obiectivul bugetar pe termen mediu este reprezentat de atingerea unui nivel al soldului structural anual al administraţiei publice de -1% din produsul intern brut.
	Art.4. - (1)  NEMODIFICAT

	
	

	
	(2)
Prin derogare de la prevederile art.26 alin.(3) din Legea nr.69/2010, republicată, prezenta lege nu prevede calea de ajustare către obiectivul bugetar pe termen mediu prevăzut la alin.(1), iar nivelul plafoanelor soldului structural anual al administraţiei publice este prevăzut în anexa nr.3. Ajustarea soldului structural anual al administraţiei publice se face începând cu anul 2019.

	Alin. (2) SE ELIMINĂ


	1. Contextul bugetar şi evoluţiile macroeconomice actuale nu justifică derogările de la Legea nr.69/2010.
2. Prin vot
	Camera Deputaţilor

	
	(3)
În anul 2018 prevederile art.14 alin.(1) din Legea nr.69/2010, republicată, nu se aplică.
	Alin. (3) SE ELIMINĂ

Autori: 

Bogdan HUŢUCĂ – Deputat PNL

Lucian HEIUŞ – Deputat PNL

Nicolae NEAGU – Deputat PNL

Dan VÎLCEANU – Deputat PNL

Robert SIGHIARTĂU – Deputat PNL

Ion ŞTEFAN – Deputat PNL

Marilen PIRTEA – Deputat PNL
	1. Contextul bugetar şi evoluţiile macroeconomice actuale nu justifică derogările de la Legea nr.69/2010.
2. Prin vot
	Camera Deputaţilor

	3. 
	Anexa nr.1

Plafoane nominale ale cheltuielilor totale şi ale cheltuielilor de personal pe anul 2018 *)

- milioane lei –

Cheltuieli totale

din care:

cheltuieli de personal

Bugetul general consolidat

286.077,3
81.155,5
Bugetul de stat

154.374,0

43.609,3
Bugetul general centralizat al unităţilor administrativ-teritoriale**)
62.862,5
23.132,1
Bugetul asigurărilor sociale de stat
62.715,8
238,5
Bugetul asigurărilor pentru şomaj

972,4

118,1

Bugetul Fondului naţional unic de asigurări sociale de sănătate**)
33.769,0
306,0
Bugetul instituţiilor/activităţilor finanţate integral şi/sau parţial din venituri proprii **)
23.626,7
13.118,0
Alte bugete componente ale bugetului general consolidat **)
4.201,6
633,4
*) nu includ asistenţa financiară din partea Uniunii Europene sau alţi donatori.
**) estimări
	Anexa 1 se modifică şi va avea următorul cuprins:

Anexa nr.1

Plafoane nominale ale cheltuielilor totale şi ale cheltuielilor de personal pe anul 2018 *)

- milioane lei –

Cheltuieli totale

din care:

cheltuieli de personal

Bugetul general consolidat

293.340,2
81.155,5
Bugetul de stat

161.637,0

43.609,3
Bugetul general centralizat al unităţilor administrativ-teritoriale**)
62.862,5
23.132,1
Bugetul asigurărilor sociale de stat
62.715,8
238,5
Bugetul asigurărilor pentru şomaj

972,4

118,1

Bugetul Fondului naţional unic de asigurări sociale de sănătate**)
33.769,0
306,0
Bugetul instituţiilor/activităţilor finanţate integral şi/sau parţial din venituri proprii **)
23.626,7
13.118,0
Alte bugete componente ale bugetului general consolidat **)
4.201,6
633,4
*) nu includ asistenţa financiară din partea Uniunii Europene sau alţi donatori.
**) estimări
Autori: 

Bogdan HUŢUCĂ – Deputat PNL

Lucian HEIUŞ – Deputat PNL

Nicolae NEAGU – Deputat PNL

Dan VÎLCEANU – Deputat PNL

Robert SIGHIARTĂU – Deputat PNL

Ion ŞTEFAN – Deputat PNL

Marilen PIRTEA – Deputat PNL

	1. Anexa nr.1 s-a refăcut ca urmare a modificărilor intervenite în proiectul de buget pe anul 2016 şi înlocuiește Anexa nr.1 de la proiectul de lege iniţial.
2. Prin vot

	Camera Deputaţilor

	4. 
	
	Anexa nr. 1

Plafoane nominale ale cheltuielilor totale şi ale cheltuielilor de personal pe anul 2018 *) 

- milioane lei -

 

Cheltuieli totale

din care:

 

Cheltuieli de personal

Bugetul general consolidat

286.077,2

81.175,5

 

 

 

Bugetul de stat

154.488,0

43.609,3

 

 

 

Bugetul general centralizat al unităţilor administrativ teritoriale**)

62.862,5

23.132,1

 

 

 

Bugetul asigurărilor sociale de stat

62.715,8
238,5

 

 

 

Bugetul asigurărilor pentru şomaj

1.086,4

118,1

 

 

 

Bugetul Fondului naţional unic de asigurări sociale de sănătate**)

33.769,0

306,0

 

 

 

Bugetul instituţiilor/activităţilor finanţate integral şi/sau parţial din venituri proprii **)

23.626,7

13.118,0

 

 

 

Alte bugete componente ale bugetului general consolidat **)

4.201,6

633,4

*) nu includ asistenţa financiară din partea UE sau alţi donatori. 

**) estimari 

Autori: 

Olar CORNELIU - Deputat PNL

Claudiu RĂCUCI - Deputat PNL

Florin ROMAN - Deputat PNL

Sorin BUMB - Deputat PNL

Alexandru PEREȘ – Senator PNL


	1. Se propune suplimentarea cheltuielilor bugetului asigurărilor  de șomaj în  vederea finanțării cheltuielilor cu forţa de muncă (5.000 locuri de muncă) efectuate în cadrul realizării unor programe care au ca scop ocuparea temporară a forţei de muncă din rândul şomerilor, pentru executarea de lucrări şi activităţi de interes pentru comunităţile locale.
Efortul bugetar brut se ridică la 114 milioane lei, însă efectul bugetar net este de 66,7 miloane lei. Efectele de runda a două: încasări suplimentare din consum, degrevarea bugetului de stat cu anumite cheltuieli (venitul minim garantat), reduc efortul bugetar la o valoare nesemnificativă. În plus, se adaugă valoarea muncii prestate în baza celor 5.000 de contracte de muncă.

Baza legală: art. 771 și 772 din legea nr. 76/2002 privind sistemul asigurărilor pentru șomaj și stimularea forței de muncă.

Sursa de finanțare: diminuarea cu suma 114 milioane lei a bugetului de stat (cheltuieli privind venitul minim garantat prevăzut de Legea nr. 416/2001)

2. Prin vot
	

	5. 
	Anexa.nr.3
Plafoanele soldului structural anual al
administraţiei publice

% din PIB
2015
2016
2017*)
2018*)
2019*)
2020*)
Sold structural anual al administrației publice
-0,3
-2,2
-3,06
-3,17
-2,71
-2,22
*) estimări


	Anexa.nr.3
Plafoanele soldului structural anual al
administraţiei publice
% din PIB
2015
2016
2017*)
2018*)
2019*)
2020*)
Sold structural anual al administrației publice
-0,3
-2,2
-3,06
-2,37
-1,87
-1,37
*) estimări
Autori: 

Bogdan HUŢUCĂ – Deputat PNL

Lucian HEIUŞ – Deputat PNL

Nicolae NEAGU – Deputat PNL

Dan VÎLCEANU – Deputat PNL

Robert SIGHIARTĂU – Deputat PNL

Ion ŞTEFAN – Deputat PNL

Marilen PIRTEA – Deputat PNL
	1. România trebuie să respecte anumite constrângeri în ceea ce priveşte deficitul bugetar, constrângeri instituite prin reglementări europene, unele dintre acestea fiind transpuse şi în legislaţia naţională, conform angajamentelor asumate de autorităţile române în anul 2012 prin semnarea Tratatului privind stabilitatea, coordonarea şi guvernanţă în cadrul UE (TSCG), ratificat de România prin Legea nr.83/2012.
2. Prin vot
	Camera Deputaţilor


3

